《逸庵诗为吴子明作》
元代·谢应芳

日高三丈馀，先生睡初起。雪屋烧暖香，行庖鲙冰鲤。

逍遥白毡巾，傲睨乌皮几。

钩帘对青山，倚杖看流水。世事了不闻，无劳洗吾耳。

作者简介：谢应芳（1295～1392）元末明初学者。字子兰，号龟巢，常州武进（今属江苏）人。自幼钻研理学，隐白鹤溪上，名其室为“龟巢”，因以为号。授徒讲学，议论必关世教，导人为善，元末避地吴中，明兴始归，隐居芳茂山，素履高洁，为学者所宗，有《辨惑编》、《龟巢稿》等。